CELEX: 22007D0125
Language: hr
Date: 2007-09-28 00:00:00
Title: Odluka Zajedničkog odbora EGP-a br. 125/2007 od 28. rujna 2007. o izmjeni Priloga XX. (Okoliš) Sporazumu o EGP-u

11/Sv. 045
            
            
               HR
            
            
               Službeni list Europske unije
            
            
               232
            
         22007D0125
   
               L 047/53
            
            
               SLUŽBENI LIST EUROPSKE UNIJE
            
            
               28.09.2007.
            
         
      ODLUKA ZAJEDNIČKOG ODBORA EGP-a
   br. 125/2007
   od 28. rujna 2007.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu izmijenjen je Odlukom Zajedničkog odbora EGP-a br. 92/2007 od 6. srpnja 2007. (1).
            
         
               (2)
            
            
               Direktivu 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike treba unijeti u Sporazum (2).
            
         
               (3)
            
            
               Direktiva 2000/60/EZ stavlja izvan snage, s učinkom od 22. prosinca 2007., direktive 75/440/EEZ, kako je izmijenjena, i 79/869/EEZ, kako je izmijenjena, koje su unijete u Sporazum, i koje se, stoga, treba staviti izvan snage u skladu sa Sporazumom s učinkom od 22. prosinca 2007. (3)
                   (4).
            
         
               (4)
            
            
               Direktiva 2006/60/EZ stavlja izvan snage, s učinkom od 22. prosinca 2013., Direktivu 80/68/EEZ, kako je izmijenjena, koja je unesena u Sporazum, i koja se stoga treba staviti izvan snage sukladno Sporazumu s učinkom od 22. prosinca 2013. (5).
            
         
               (5)
            
            
               Direktiva 2000/60/EZ tumači se uzimajući posebno u obzir činjenicu da članak 73. Sporazuma definira ciljeve mjera ugovornih strana u području okoliša, dok druge politike kojima se bavi Ugovor EZ-a nisu u području primjene Sporazuma.
            
         
               (6)
            
            
               Direktiva 2000/60/EZ, koja obuhvaća razvojne mjere Zajednice u području vodne politike, sadrži akte koji su uneseni u Sporazum kao i akte koji nisu uneseni u Sporazum.
            
         
               (7)
            
            
               Treba uzeti u obzir Zajedničku izjavu priloženu ovoj Odluci,
            
         ODLUČIO JE:
   Članak 1.
   Prilog XX. Sporazumu mijenja se kako slijedi:
   
               1.
            
            
               Iza točke 13c (Odluka Komisije 92/446/EEZ) umeće se sljedeća točka:
               
                           „13ca.
                        
                        
                           
                              32000 L 0060: Direktiva 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike (SL L 327, 22.12.2000., str. 1.).
                           Odredbe Direktive, za potrebe ovog Sporazuma, sadrže sljedeće prilagodbe:
                           
                                       (a)
                                    
                                    
                                       ne dovodeći u pitanje budući razvoj Zajedničkog odbora EGP-a, potrebno je zabilježiti da sljedeći akti Zajednice nisu uključeni u Sporazum o EGP-u:
                                       
                                                   i.
                                                
                                                
                                                   Direktiva Vijeća 76/160/EEZ od 8. prosinca 1975. o kakvoći vode za kupanje (Direktiva o vodi za kupanje);
                                                
                                             
                                                   ii.
                                                
                                                
                                                   Direktiva Vijeća 79/409/EEZ od 2. travnja 1979. o očuvanju divljih ptica (Direktiva o pticama);
                                                
                                             
                                                   iii.
                                                
                                                
                                                   Direktiva Vijeća 92/43/EEZ od 21. svibnja 1992. o očuvanju prirodnih staništa i divlje faune i flore (Direktiva o staništima);
                                                
                                             
                                                   iv.
                                                
                                                
                                                   Direktiva Vijeća 79/923/EEZ od 30. listopada 1979. o propisanoj kakvoće vode u kojoj žive školjkaši;
                                                
                                             
                                                   v.
                                                
                                                
                                                   Direktiva Vijeća 78/659/EEZ od 18. srpnja 1978. o kakvoći slatkih voda kojima je potrebna zaštita ili poboljšanje uvjeta za život riba; i
                                                
                                             
                                                   vi.
                                                
                                                
                                                   Odluka Vijeća 77/795/EEZ od 12. prosinca 1977., o uvođenju zajedničkog postupka razmjene informacija o kvaliteti površinske slatke vode u Zajednici;
                                                
                                             
                                 
                                       (b)
                                    
                                    
                                       rokovi iz članka 4. stavka 1. točke (a) i podtočaka ii. i iii., članka 4. stavka 1. točke (b) podtočke ii., članka 4. stavka 1. točke (c), članka 5. stavka 1. i stavka 2., članka 6. stavka 1., članka 8. stavka 2., članka 10. stavka 2., članka 11. stavka 7. i stavka 8., članka 13. stavka 6. i stavka 7. te članka 17. stavka 4. Direktive, koji teku od dana stupanja na snagu Direktive, smatra se da teku od dana stupanja na snagu Odluke Zajedničkog odbora EGP-a br. 125/2007 od 28. rujna 2007. koja ovu Direktivu unosi u Sporazum.
                                       U skladu sa stavkom 11. Protokola 1 o horizontalnim prilagodbama, svako upućivanje na datum naveden u članku 24. smatra se upućivanjem na dan stupanja na snagu Odluke Zajedničkog odbora EGP-a br. 125/2007 od 28. rujna 2007. koja ovu Direktivu unosi u Sporazum.”
                                    
                                 
                     
         
               2.
            
            
               Tekstovi točke 3. (Direktiva Vijeća 75/440/EEZ) i točke 5. (Direktiva Vijeća 79/869/EEZ) brišu se s učinkom od 22. prosinca 2007.
            
         
               3.
            
            
               Tekst točke 6. (Direktiva Vijeća 80/68/EEZ) briše se s učinkom od 22. prosinca 2013.
            
         Članak 2.
   Tekst Direktive 2000/60/EZ na islandskom i norveškom jeziku koji se objavljuje u Dodatku o EGP-u Službenom listu Europske unije vjerodostojan je.
   Članak 3.
   Ova Odluka stupa na snagu 29. rujna 2007. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (6).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 28. rujna 2007.
      
         
            Za Zajednički odbor EGP-a
         
         
            Predsjednik
         
         Stefán Haukur JÓHANNESSON
         
      
   
   
      (1)  SL L 328, 13.12.2007., str. 42.
   
      (2)  SL L 327, 22.12.2000., str. 1.
   
      (3)  SL L 194, 25.7.1975., str. 26.
   
      (4)  SL L 271, 29.10.1979., str. 44.
   
      (5)  SL L 20, 26.1.1980., str. 43.
   
      (6)  Ustavni zahtjevi su navedeni.
   ZAJEDNIČKA IZJAVA UZ ODLUKU br. 125/2007 KOJOM SE DIREKTIVA 2000/60/EZ EUROPSKOG PARLAMENTA I VIJEĆA UNOSI U SPORAZUM
   „Ugovorne stranke prepoznaju različitost antropogenih pritisaka i utjecaja na vode širom Europe. Zbog toga, mjere i napori za postizanjem ekološkog cilja Direktive se mogu razlikovati od regije do regije. Okvirna Direktiva o vodi uzima u obzir te različitosti. Ona omogućuje tijelima nadležnim za provedbu Direktive da odaberu mjere i napore prilagođene prevladavajućim pritiscima i utjecajima istovremeno postižući ekološke ciljeve.”